Lojërat kompiuterike dhe edukata civile në shkolla
Ish-Kryetarja e Gjykatës së Lartë, Sandra Day O’Connor, përdor lojërat kompjuterike për studimin e të drejtës qytetare
Ka patur shumë debat dhe shqetësim ndër mësuesit amerikanë, se shkollat po neglizhojnë mësimdhënien për të drejtat dhe detyrimet e shtetasve. Ish-anëtarja e Gjykatës së Lartë, Sandra Day O’Connor po përdor një mënyre të re mësimdhënieje nëpërmjet lojërave kompjuterike. Fytyrat e nxënësve të klasës së gjashtë tregojnë përqëndrimin e tyre, ndërsa mësojnë duke u argëtuar. Ata po luajnë një videolojë të quajtur “Fito Shtëpinë e Bardhë”. Nxënësit marrin rolin e kandidatëve imagjinarë për president dhe mësojnë se si të konkurrojnë në mënyrë të civilizuar, duke trajtuar tema të ditës, si kontrolli i armëve, apo emigracioni. Kjo lojë është pjesë e një projekti edukativ të bazuar në internet, për të rigjallëruar mësimdhënien e të drejtës qytetare. Projekti i-Civics u krijua në vitin 2010 dhe ishte ide e Gjykatësas Sandra Day O’Connor. Këto lojëra edukative përmbledhin të gjitha degët e qeverisjes, si dhe Kushtetutën, ato ofrojnë mjete dixhitale dhe plane mësimore për 70 mijë mësues dhe 3 milionë nxënës në të gjithë SHBA-në. thotë Jayla, nxënëse në klasë të gjashtë. thotë Kayla, nxënëse në klasë të gjashtë. Ariel Bosworth jep mësim lëndën e shkencave sociale në klasën gjashtë dhe të tetë në shkollën “Fli Carter”. Për çdo lojë, ka një plan mësimi dhe simulimi që i njeh nxënësit me të gjitha aspektet e qeverisjes, politikës dhe ekonomisë në nivel kombëtar dhe lokal. Por, është mësuesi ai që bën ndryshimin. thotë Dani McPartlin, i Institutit "Udhëheqësit e Rinj". Sipas projektit iCivics, 50% e mësuesve të shkollave 8-vjeçare dhe 25% e shkollave të mesme përdorin programin për mësimdhënie të historisë dhe qeverisjes, duke u ofruar shanse të barabarta nxënësve pavarësisht nga raca, gjinia dhe statusi i tyre social dhe ekonomik i ndryshëm.